Alain Delon
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Alain Delon er en fransk filmskuespiller. Han har vært et sentralt navn innen fransk film siden 1960-tallet, og har jobbet med noen av historiens største regissører. Delon har mottatt både Gullbjørnen hederspris under filmfestivalen i Berlin (1995) og Gullpalmen hederspris under filmfestivalen i Cannes (2019).
Delon fikk sin debut på lerretet i 1957. Han slo internasjonalt gjennom i René Clements Plein soleil (Het sol, 1959), og ble i årene som fulgte en av fransk films mest populære skuespillere. Han hadde ledende roller i Luchino Viscontis Rocco e i suoi fratelli (Rocco og hans brødre, 1960) og Il gattopardo (Leoparden, 1962), dessuten i Michelangelo Antonionis L'Éclisse (Feber, 1962).Siden har han gjort suksess i både romantiske og tøffe roller, i filmer som La tulipe noire (Den svarte tulipan, 1964), Samourai (Leiemorderen, 1968) og Borsalino (1970), og spilt karakterroller i Joseph Loseys Mr. Klein (1976) og i Volker Schlöndorffs Un Amour de Swann (1984).Etter en fin innsats i Jean-Luc Godards Nouvelle vague (1990) har Delons karriere vært på hell, og han har for det meste virket innen TV. Les mer i Store norske leksikon film i Frankrike spillefilm